Újabb brutális támadás a HÉV-nél, a sínekre rántotta áldozatát a bedrogozott férfi
A rendőrök nagyon gyorsan elfogták a férfit, aki a HÉV-szerelvényre várakozó nő válláról rángatta le a táskát.
Munkába indult az a 42 éves szigetszentmiklósi nő, aki elé a megállóban lépett egy férfi, majd megpróbálta letépni a válláról a táskáját. A nő nem eresztette, de a férfi sem, inkább a sínekre rántotta a védekező asszonyt. Így sikerült magához ragadni a zsákmányt, és bár a nő kiabálva kért segítséget, a környéken állók közül – mintha megsem hallották volna – senki nem mozdult.

A férfi a szántóföldeken menekült el, de feltehetőleg közben ráeszmélt, milyen súlyos bűncselekményt követett el, ezért kezdte eldobálni a ruháit és a táskában talált dolgokat. Az információk alapján a rendőrök eljutottak egy 23 éves tököli férfiig, M. Jánosig. A támadó végül beismerte, hogy a támadást megelőző éjszakát kristály szívásával töltötte. A gyanúsítottat a szigetszentmiklósi rendőrök őrizetbe vették rablás alapos gyanúja miatt, és egyben kezdeményezték előzetes letartóztatását.
elfogás